stanford-oval/wikipedia huggingface dataset:
วัดสนามใน
ประวัติ

วัดสนามในเป็นที่รู้จักในกลุ่มผู้ปฏิบัติธรรมตามแนวทางของหลวงพ่อเทียน จิตตสุโภ 
แนวทางดังกล่าวให้ความสำคัญกับการเจริญสติด้วยการรู้การเคลื่อนไหว หรือเรียกว่าการเจริญสติแบบเคลื่อนไหว มุ่งเน้นให้ผู้ปฏิบัติธรรมได้ฝึกเจริญสติโดยการสังเกต หรือเฝ้าดูธรรมชาติรอบตัว
สภาพแวดล้อมภายในวัด เต็มไปด้วยต้นไม้ หนองน้ำที่มีอยู่เองตามธรรมชาติ ไม่เน้นการสร้างสิ่งก่อสร้างแบบวัดโดยทั่วไป
ลักษณะพื้นที่วัด มีเนื้อที่กว้าง 80 เมตร  ลึก 160 เมตร ติดทางรถไฟ แบ่งออกเป็น 3 เขต ดังนี้
เขตพระสงฆ์ด้านหลัง  มีทางเดินจงกรมบนผิวถนนที่ตัดไว้เป็นรูปแปลงนา มีกุฏิสงฆ์ปลูกอยู่ท่ามกลางต้นไม้สูงใหญ่ประมาณ 10 ถึง 20 เมตร ซึ่งขึ้นอยู่หนาทึบ
เขตอุบาสกและพระสงฆ์ส่วนด้านหน้า  มีทางเดินจงกรมบนผิวถนนที่ตัดไว้ มีศาลาเอนกประสงค์  ศาลาปฏิบัติธรรมกลางแจ้ง ห้องสมุด และศาลารวมใจ
เขตอุบาสิกา อยู่ฝั่งซ้ายของวัด เป็นเขตเรือนพักสำหรับอุบาสิกา ญาติโยม ผู้มาปฏิบัติธรรม มีลานจงกรมถมทรายหยาบ สภาพต้นไม้สูงร่มรื่น
วัดนี้ไม่ปรากฏที่มาว่าใครเป็นผู้สร้างและสร้างเมื่อใด เป็นวัดรกร้าง ไม่มีพระสงฆ์ หรือเณรจำพรรษามาเป็นเวลานาน จนกระทั่งปี พ.ศ. 2519 นายวิโรจน์ ศิริอัฐิ และมหาสุขสันต์ ได้เข้ามาแนะนำวัดนี้แก่หลวงพ่อเทียน จิตตสุโภ  ซึ่งในขณะนั้นได้จำพรรษาอยู่ที่วัดชลประทานรังสฤษฎ์และกำลังหาสถานที่เหมาะสมสำหรับการปฏิบัติกรรมฐานแก่ญาติโยม โดยไม่เน้นการก่อสร้างวัตถุดังเช่นวัดอื่นๆ เมื่อหลวงพ่อเทียนมาดูที่วัดนี้ พบว่ามีเพียงร่องรอยของโบสถ์เก่า เจดีย์เก่า ซากอิฐกระจัดกระจายอยู่พอให้เห็นว่าเคยเป็นวัดมาก่อน มีที่ดินเหลืออยู่เฉพาะบริเวณโบสถ์และเจดีย์ นอกนั้นได้ถูกชาวบ้านยึดไปทำกิน
หลวงพ่อเทียนพอใจในสถานที่นี้ จึงตัดสินใจที่จะบูรณะให้เป็นวัดโดยสมบูรณ์อีกครั้งหนึ่ง
แหล่งข้อมูลอื่น

เว็บไซต์วัดสนามใน
จุมพล อดุลกิตติพร

| จุมพล อดุลกิตติพร |
| --- | --- |

สารนิเทศภูมิหลัง
เกิด: 20 มกราคม พ.ศ. 2534 (34 ปี)
สัญชาติ: ไทย
ส่วนสูง: 178 เซนติเมตร (5 ฟุต 10 นิ้ว)
น้ำหนัก: 64 kg (141 lb)
อาชีพ: นักแสดง, พิธีกร
ปีที่แสดง: 2556–ปัจจุบัน
ผลงานเด่น: 'ปืน จากซีรีส์ รูมอะโลน 401-410,รูมอะโลน 2 (2557-2558)   ค่าย จากซีรีส์ Theory of Love ทฤษฎีจีบเธอ (2562)  หมอพัฒน์ จากละคร 46 วันฉันจะพังงานวิวาห์ (2564)   แทนคุณ จากซีรีส์ คืนนับดาว (2565)   หมอเท็น จากซีรีส์ อาหารเป็นยังไงครับหมอ (2566)
สังกัด: จีเอ็มเอ็มทีวี
ฐานข้อมูล
IMDb
จุมพล อดุลกิตติพร (เกิด 20 มกราคม พ.ศ. 2534) เป็นนักแสดง นายแบบ และพิธีกรชาวไทย เขาเป็นที่รู้จักจากบทนำในซีรีส์หลายเรื่อง อาทิ ทฤษฎีจีบเธอ (Theory of Love), เขาไม่ใช่ผม (Not Me) และคืนนับดาว (Astrophile) ซึ่งจากบทบาทในเรื่องคืนนับดาว ทำให้เขาได้รับรางวัลนักแสดงสมทบชายยอดเยี่ยม จากงานประกาศผลรางวัล Asian Academy Creative Awards 2022 เขาโดดเด่นจากการจับคู่กับอรรถพันธ์ พูลสวัสดิ์ ในซีรีส์วัยรุ่นเรื่อง รุ่นพี่ Secret love ตอน Puppy Honey
ประวัติ

จุมพล เกิดเมื่อวันที่ 20 มกราคม พ.ศ. 2534 มีพี่น้อง 3 คน โดยเป็นบุตรคนสุดท้อง มีพี่ชาย 1 คน และพี่สาว 1 คน จบการศึกษาชั้นมัธยมศึกษาจากโรงเรียนวัดราชบพิธ และจบการศึกษาระดับปริญญาตรี สาขานิเทศศาสตร์ คณะเทคโนโลยีสารสนเทศและการสื่อสาร มหาวิทยาลัยศิลปากร
อาชีพ

จุมพลเริ่มต้นเข้าสู่วงการบันเทิงในฐานะพิธีกรรายการ "ไฟว์ ไลฟ์ เฟรช" ในปี พ.ศ. 2556 หลังจากรายการจบลง จุมพลได้ก้าวเข้าสู่วงการบันเทิงในฐานะนักแสดง โดยมีผลงานการแสดงครั้งแรกในฐานะนักแสดงรับเชิญในละครโทรทัศน์เรื่อง ฮอร์โมนส์ วัยว้าวุ่น ในปี พ.ศ. 2556 และได้แสดงนำเป็นครั้งแรกในละครเรื่อง รูมอะโลน ในปี พ.ศ. 2557
เขาได้รับความนิยมอย่างสูงจากการรับบทเป็น ปิ๊ก ในซีรีส์ รุ่นพี่ Secret Love ตอน Puppy Honey (2559) และภาคต่อร่วมกับอรรถพันธ์ พูลสวัสดิ์ ต่อมา เขาได้แสดงนำในละครโรแมนติกเรื่อง ทฤษฎีจีบเธอ ที่ออกอากาศในปี พ.ศ. 2562 และละครแอ็กชันเรื่อง เขาไม่ใช่ผม ที่ออกอากาศในปี พ.ศ. 2564
ในปี พ.ศ. 2565 จุมพลได้แสดงซีรีส์ คืนนับดาว ของจีเอ็มเอ็มทีวี และคว้ารางวัล "นักแสดงสมทบชายยอดเยี่ยม" มาครอง
ผลงาน > ละคร

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2561 | ชั่วโมงต้องมนต์ | ซัน | ช่อง 3 |
| 2563 | ไฟสิ้นเชื้อ | รอน | จีเอ็มเอ็ม 25 |
| 2564 | สาวออฟฟิศ 2000 ปี | ธาวิน | จีเอ็มเอ็ม 25 |
| 2564 | 46 วันฉันจะพังงานวิวาห์ | หมอพัฒน์ | จีเอ็มเอ็ม 25 |
| 2565 | คืนนับดาว | แทนคุณ | จีเอ็มเอ็ม 25 |
ผลงาน > ซีรีส์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2556 | ฮอร์โมนส์ วัยว้าวุ่น | แฟนของบี | จีทีเอชออนแอร์/ช่องวัน |
| 2557 | รูมอะโลน 401-410 | ปืน | ช่องวัน |
| 2558 | ไวไฟ โซไซตี้ The Horror Home 1-2-3 วิ่ง | สาม | ช่องวัน |
| 2558 | รักนะเป็ดโง่ ตอน Pity Girl | พี่ทอม | จีเอ็มเอ็ม แชนแนล |
| 2558 | รูมอะโลน 2 | ปืน | ช่องวัน 31 |
| 2559 | รุ่นพี่ Secret Love ตอน Puppy Honey | ปิ๊ก | ช่องวัน 31 |
| 2559 | Sotus The Series พี่ว้ากตัวร้ายกับนายปีหนึ่ง | ไบร์ท | ช่องวัน 31 |
| 2560 | Love Songs Love Series ตอน ยังโสด | เนม | จีเอ็มเอ็ม 25 |
| 2560 | รุ่นพี่ Secret Love 2 ตอน Puppy Honey | ปิ๊ก | ช่องวัน 31 |
| 2560 | U-Prince Series ตอน ไบรอัน | หลี่ถัง | จีเอ็มเอ็ม 25 |
| 2560 | คุณแม่วัยใส The Series | ผู้ช่วยทันตแพทย์ | ไลน์ทีวี |
| 2560 | Bangkok รัก Stories ตอน เก็บรัก | โจ | จีเอ็มเอ็ม 25 |
| 2560 | 30 กำลังแจ๋ว The Series | เซน | ช่องวัน 31 |
| 2560 | Sotus S The Series | ไบร์ท | ช่องวัน 31 |
| 2561 | Our Skyy อยากเห็นท้องฟ้าเป็นอย่างวันนั้น | ปิ๊ก | ไลน์ทีวี |
| 2562 | Wolf เกมล่าเธอ | ป้อ | ช่องวัน 31 |
| 2562 | ทฤษฎีจีบเธอ | ค่าย | จีเอ็มเอ็ม 25 |
| 2563 | หอนี้ชะนีแจ่ม | กระทิง | จีเอ็มเอ็ม 25 |
| 2563 | จิ้นนายกลายเป็นฉัน | คู่รักหนุ่ม | จีเอ็มเอ็ม 25 |
| 2563 | คนละทีเดียวกัน | เมธี | เอไอเอส เพลย์, จีเอ็มเอ็ม 25 |
| 2564 | เขาไม่ใช่ผม | ฌอห์ณ | จีเอ็มเอ็ม 25 |
| 2565 | Cat Radio Tv Season 2 | พี่เจ | ช่อง 3 เอชดี |
| คลับสะพานฟาย 2 Class ซิฟาย ตอน คุกคุณป้า | เจ็ท | เอไอเอส เพลย์ |  |
| Midnight Hotel แอปลับ โรงแรมรัก | โมทย์ | ดิสนีย์+ ฮอตสตาร์, จีเอ็มเอ็ม 25 |  |
| 2566 | The Jungle เกมรัก นักล่า บาร์ลับ | ไพน์ | จีเอ็มเอ็ม 25, วิว |
| Cooking Crush อาหารเป็นยังไงครับหมอ | หมอเท็น | จีเอ็มเอ็ม 25, วีทีวี |  |
| 2567 | The Trainee ฝึกงานเทอมนี้ รักพี่ได้มั้ย | เจน | จีเอ็มเอ็ม 25, วิว |
ผลงาน > เพลง

| ปี | เพลง | ศิลปิน | หมายเหตุ |
| --- | --- | --- | --- |
| 2562 | ความเงียบดังที่สุด | Getsunova | cover |
| 2564 | ไม่รักไม่ลง | OffGun | — |
| 2565 | เข้าข้างตัวเอง | OffGun | — |
| 2566 | จุดจบคนเก่ง | OffJumpol | — |
ผลงาน > คอนเสิร์ต

| ปี | ชื่องาน | วันที่ | สถานที่ | หมายเหตุ |
| --- | --- | --- | --- | --- |
| 2562 | Y I Love U Fan Party 2019 ติดเกาะฮา Y | 26 - 27 มกราคม 2562 | ธันเดอร์โดม เมืองทองธานี | ร่วมกับ อรรถพันธ์ พูลสวัสดิ์ และนักแสดง จีเอ็มเอ็มทีวี |
| 2568 | PEBACA WHAT A CONCERT | 22 มีนาคม 2568 | ธันเดอร์โดม เมืองทองธานี |  |
ผลงาน > มิวสิควีดีโอ

| ปี | เพลง | ศิลปิน | หมายเหตุ |
| --- | --- | --- | --- |
| 2556 | อยากรู้ | Plastic Plastic |  |
| 2557 | สัญญาณ | เจ็ตเซ็ตเตอร์ |  |
| 2557 | จิ๊กซอว์ (Jigsaw)  | คณิตกุล เนตรบุตร | (Ost.โฆษณา Pond's Acne Clear) |
| 2557 | ลอง | พาราด็อกซ์ | (Ost.โฆษณา Exit) |
| 2559 | คนมีเสน่ห์ | นครินทร์ กิ่งศักดิ์ |  |
| 2559 | แอบเพ้อเจ้อ | สงกรานต์ | (Ost.รุ่นพี่ Secret Love) season 1 ตอน puppy honey สแกนหัวใจนายหมอหมา |
| 2559 | ฝน | สครับบ์ |  |
| 2560 | หนี | วรนิษฐ์ ถาวรวงศ์ | (Ost.รุ่นพี่ Secret Love) season 2 ตอน puppy honey สแกนหัวใจนายหมอหมา |
| 2560 | ยืนยันแค่เธอคนเดียว | อชิรวิชย์ สาลิวรรธนะ | (Ost.รุ่นพี่ Secret Love) season 2 ตอน puppy honey สแกนหัวใจนายหมอหมา |
| 2561 | เข้าใจใช่ไหม | พัทธดนย์ จันทร์เงิน | Ost.Our Skyy อยากเห็นท้องฟ้าเป็นอย่างวันนั้น ตอน ปิ๊กโรม |
| 2562 | cover ความเงียบดังที่สุด | จุมพล อดุลกิตติพร และ อรรถพันธ์ พูลสวัสดิ์ |  |
| 2562 | พระเอกจำลอง | Getsunova | OST. ทฤษฎีจีบเธอ(Theory of love) |
ผลงาน > พิธีกร

| ปี | รายการ | ออกอากาศ | หมายเหตุ |
| --- | --- | --- | --- |
| 2556 | Five live fresh | GMM25 และ รับชมย้อนหลังที่ แบงแชนแนล |  |
| 2558 | Proteen | ช่องวัน |  |
| 2558 | รถโรงเรียน Highschool Reunion | ช่องวัน | ช่วง เอส เพลย์ หอมซ่าท้าดวล และพิธีกรรับเชิญช่วงหลักของรายการ |
| 2559 | FOODWORK | Thai PBS | พิธีกรรับเชิญ ตอน ข้าวโพดอ่อน |
| 2559 | ชิงกันเทรนด์ | GMM25 | พิธีกรร่วมกับ เลโอ โซสเซย์ |
| 2560 | รักหลับ กับออฟกัน | ไลน์ทีวี และ YOUTUBE | พิธีกรร่วมกับ อรรถพันธ์ พูลสวัสดิ์ |
| 2561 | รถโรงเรียน School Rangers | GMM25 และสามารถดูย้อนหลังที่ YOUTUBE และ ไลน์ทีวี | พิธีกรร่วมกับ อรรถพันธ์ พูลสวัสดิ์ และนักแสดงสังกัด GMM TV อีก 10 คน |
| 2561 | เกรียนอัจฉริยะ | GMM25 และสามารถดูย้อนหลังที่ YOUTUBE และ ไลน์ทีวี | ฤดูกาลที่ 2 |
| 2562 | รักหลับ กับออฟกัน season 2 | ไลน์ทีวี และ YOUTUBE | พิธีกรร่วมกับ อรรถพันธ์ พูลสวัสดิ์ |
รางวัล

| ปี | รางวัล | สาขา | ผลรางวัล |
| --- | --- | --- | --- |
| 2560 | พระกินรี | คนดี คิดดี สังคมดี ตามรอยพระยุคลบาท ครั้งที่ 7  | ได้รับรางวัล  |
| 2560 | GREAT STARS SOCIAL SUPER STAR OF THE YEAR 2017 | คู่จิ้นแห่งปี (คู่กับอรรถพันธ์ พูลสวัสดิ์) | เสนอชื่อเข้าชิง  |
| 2561 | มายา มหาชน 2018 | ดาราคู่ขวัญ(คู่จิ้น)ขวัญใจมหาชน แห่งปี 2561 (คู่กับอรรถพันธ์ พูลสวัสดิ์) | เสนอชื่อเข้าชิง  |
| 2562 | LINE TV AWARDS 2019 | Best Couple คู่จิ้นขวัญใจมหาชน (คู่กับอรรถพันธ์ พูลสวัสดิ์) | ได้รับรางวัล  |
| 2562 | HOWE AWARDS 2018 7th Anniversary | The Best Couple (คู่กับอรรถพันธ์ พูลสวัสดิ์) | ได้รับรางวัล |
| 2562 | มายา มหาชน 2019  | ดาราคู่ขวัญ(คู่จิ้น)ขวัญใจมหาชน แห่งปี2562 (คู่กับ อรรถพันธ์ พูลสวัสดิ์ | ได้รับรางวัล |
| 2562 | KAZZ AWARDS 2019 | ขวัญใจนิตยสาร kazz ฝ่ายชาย (คู่กับ อรรถพันธ์ พูลสวัสดิ์ | ได้รับรางวัล |
|  | Great Stars 2019 | คู่จิ้นแห่งปี  (คู่กับ อรรถพันธ์ พูลสวัสดิ์ ) | ได้รับรางวัล |
| 2563 | LINE TV AWARDS 2020 | Best Couple คู่จิ้นขวัญใจมหาชน (คู่กับอรรถพันธ์ พูลสวัสดิ์) | ได้รับรางวัล |
แหล่งข้อมูลอื่น

จุมพล อดุลกิตติพร ที่อินสตาแกรม
จุมพล อดุลกิตติพร ที่เอกซ์ (ทวิตเตอร์)
ลั่วหยาง

สำหรับความหมายอื่น ดูที่ ลั่วหยาง (แก้ความกำกวม)
| นครลั่วหยาง 洛阳市 ลกเอี๋ยง |
| --- | --- |
นครระดับจังหวัด
บน: ถ้ำหลงเหมิน, ล่างซ้าย: วัดม้าขาว, ล่างขวา: ดอกหมู่ตานในลั่วหยาง และสะพานหลงเหมิน
ที่ตั้งของนครลั่วหยางภายในมณฑลเหอหนาน
นครลั่วหยางที่ตั้งบนที่ราบจีนตอนเหนือแสดงแผนที่ที่ราบจีนตอนเหนือนครลั่วหยางนครลั่วหยาง (ประเทศจีน)แสดงแผนที่ประเทศจีน
พิกัด (หน่วยงานบริหารเทศบาลนครลั่วหยาง): 34°37′11″N 112°27′14″E﻿ / ﻿34.6197°N 112.4539°E﻿ / 34.6197; 112.4539
ประเทศ: สาธารณรัฐประชาชนจีน
มณฑล: เหอหนาน
ศูนย์กลางการปกครอง: เขตลั่วหลง
การปกครอง
 • เลขาธิการพรรค: เจียง หลิง (江凌)
 • นายกเทศมนตรี: สฺวี อีเสี่ยน (徐衣显)
พื้นที่
 • ทั้งจังหวัด: 15,229.15 ตร.กม. (5,880.01 ตร.ไมล์)
 • เขตเมือง: 810.4 ตร.กม. (312.9 ตร.ไมล์)
 • รวมปริมณฑล: 1,402.3 ตร.กม. (541.4 ตร.ไมล์)
ความสูง: 144 เมตร (472 ฟุต)
ประชากร (ประชากรทั้งหมดมาจากสำมะโนปี 2020 ส่วนข้อมูลอื่นมาจากปี 2018)
 • ทั้งจังหวัด: 7,056,699 คน
 • ความหนาแน่น: 460 คน/ตร.กม. (1,200 คน/ตร.ไมล์)
 • เขตเมือง: 2,249,300 คน
 • ความหนาแน่นเขตเมือง: 2,800 คน/ตร.กม. (7,200 คน/ตร.ไมล์)
 • รวมปริมณฑล: 2,751,400 คน
 • ความหนาแน่นรวมปริมณฑล: 2,000 คน/ตร.กม. (5,100 คน/ตร.ไมล์)
เขตเวลา: UTC+8 (มาตรฐานจีน)
รหัสพื้นที่: 379
รหัส ISO 3166: CN-HA-03
GDP: ¥52541 ต่อหัว (2015)
Ethnicities: ฮั่น, หุย, แมนจู, มองโกล
จำนวนเขตการปกครองระดับอำเภอ: 15
ป้ายทะเบียนรถ: 豫C
เว็บไซต์: www.ly.gov.cn
ลั่วหยาง หรือสำเนียงฮกเกี้ยนว่า ลกเอี๋ยง (จีน: 洛陽; เป่อ่วยยี: lo̍k-iông;)เป็นนครแห่งหนึ่งที่ตั้งอยู่ในพื้นที่บรรจบกันของแม่น้ำลั่วและแม่น้ำเหลืองทางตะวันตกของมณฑลเหอหนาน มีฐานะเป็นนครระดับจังหวัด มีอาณาเขตทางทิศตะวันออกติดกับเจิ้งโจว ซึ่งเป็นเมืองหลวงของมณฑล ทิศตะวันออกเฉียงใต้ติดกับผิงติ่งชาน ทิศใต้ติดกับหนานหยาง ทิศตะวันตกติดกับซานเหมินเสีย ทิศเหนือติดกับจี้หยวน และทิศตะวันออกเฉียงเหนือติดกับเจียวจั้ว ณ วันที่ 31 ธันวาคม 2018 ลั่วหยางมีประชากร 6,888,500 คน โดยอาศัยอยู่ในตัวเมือง 2,751,400 คน
ลั่วหยางตั้งอยู่บนที่ราบตอนกลางของจีน เป็นหนึ่งในเมืองที่เก่าแก่ที่สุดในประเทศจีนและเป็นหนึ่งในแหล่งกำเนิดของอารยธรรมจีน นอกจากนี้ยังเป็นหนึ่งในสี่เมืองหลวงเก่าที่ยิ่งใหญ่ของจีน โดยเคยเป็นเมืองหลวงของหลายราชวงศ์เช่น ราชวงศ์โจวตะวันออก ราชวงศ์ฮั่นตะวันออก และราชวงศ์ถัง
เขตการปกครอง

ลั่วหยางมีฐานะเป็นนครระดับจังหวัด แบ่งการปกครองออกเป็น 7 เขต และ 7 อำเภอ ดังนี้
เขต
เขตเจี้ยนซี (涧西区)
เขตซีกง (西工区)
เขตเหล่าเฉิง (老城区)
เขตชนชาติหุย ฉานเหอ (瀍河回族区)
เขตลั่วหลง (洛龙区)
เขตหย่านชือ (偃师区)
เขตเมิ่งจิน (孟津区)
เขตที่ยุบไปแล้ว
เขตจี๋ลี่ (吉利区), ปัจจุบันเป็นส่วนหนึ่งของเขตเมิ่งจิน
อำเภอ
อำเภอซินอัน (新安县)
อำเภอลั่วหนิง (洛宁县)
อำเภออี๋หยาง (宜阳县)
อำเภออีชวัน (伊川县)
อำเภอซง (嵩县)
อำเภอลฺหวันชวัน (栾川县)
อำเภอหรู่หยาง (汝阳县)
ในการสำรวจสำมะโนประชากรปี 2010 เขตที่อยู่ในตัวเมืองซึ่งมีจำนวน 5 แห่ง มีประชากร 1,857,003 คน ทำให้เป็นเมืองที่ใหญ่เป็นอันดับสี่ในมณฑลเหอหนาน ในขณะที่พื้นที่ทั้งหมดที่อยู่ในความควบคุมของเทศบาลนครลั่วหยางมีประชากรทั้งหมด 6,549,941 คน
ภาพ

พิพิธภัณฑ์ลั่วหยาง
สถานีรถไฟลั่วหยางหลงเหมิน (รถไฟความเร็วสูง)
แผนที่แสดงลั่วหยาง (ในแผนที่เขียนว่า LO-YANG (HONANFU) 洛陽) (AMS, 1955)
เจดีย์ฉียฺหวินในวัดม้าขาว
เมืองแฝดและเมืองพี่น้อง

ลั่วหยางเป็นเมืองแฝดกับ
ลาครอส (La Crosse) รัฐวิสคอนซิน สหรัฐ
โอกายามะ จังหวัดโอกายามะ ญี่ปุ่น
บุคคลที่มีชื่อเสียง

เล่าจื๊อ - ผู้ก่อตั้งลัทธิเต๋า
จักรพรรดิแห่งราชวงศ์โจวตะวันออก
จักรพรรดิแห่งราชวงศ์ฮั่นตะวันออก
พระถังซัมจั๋ง - พระภิกษุและวีรบุรุษในไซอิ๋ว
จักรพรรดิซ่งไท่จู่ - ผู้ก่อตั้งราชวงศ์ซ่ง
หวัง อี้ป๋อ - นักร้อง นักแสดง ไอดอล นักเเข่งรถ พิธีกร
ดูเพิ่ม

เมืองหลวงเก่าของจีน
อ่านเพิ่ม

Abramson, Marc. Ethnic Identity in Tang China. University of Pennsylvania Press (Philadelphia), 2008. ISBN 978-0-8122-4052-8.
Cotterell, Arthur. The Imperial Capitals of China: An Inside View of the Celestial Empire. Pimlico (London), 2008. ISBN 978-1-84595-010-1.
Hill, John E. Through the Jade Gate to Rome: A Study of the Silk Routes during the Later Han Dynasty, 1st to 2nd Centuries CE. BookSurge (Charleston), 2009. ISBN 978-1-4392-2134-1.
Jenner, W. J. Memories of Loyang. Clarendon Press (Oxford), 1981.
Yang Hsüan-chih. Lo-yang ch'ien-lan chi, translated by Wang Yi-t'ung as A Record of Buddhist Monasteries in Lo-yang. Princeton University Press (Princeton), 1984. ISBN 0-691-05403-7.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ลั่วหยาง
คู่มือการท่องเที่ยว Luoyang จากวิกิท่องเที่ยว (ในภาษาอังกฤษ)
เว็บไซต์ทางการ ของหน่วยงานบริหารเทศบาลนครลั่วหยาง (ในภาษาจีน)
"อุทยานหวางเฉิงในลั่วหยาง" ที่ China.org
| ก่อนหน้า |  | ลั่วหยาง |  | ถัดไป |
| --- | --- | --- | --- | --- |
| สมัยก่อนหน้า จงโจว |  | เมืองหลวงของจีน 771–256 ปีก่อน ค.ศ. |  | สมัยต่อมา — ต่อมาเป็น เสียนหยาง |
| สมัยก่อนหน้า ฉางอาน |  | เมืองหลวงของจีน ค.ศ. 25–190 |  | สมัยต่อมา — ต่อมาเป็น ฉางอาน |
| ด ค กเขตการปกครองระดับจังหวัดของมณฑลเหอหนาน |
| --- | --- | --- |
เจิ้งโจว (เมืองหลวง)
| นครระดับจังหวัด |  เจิ้งโจว  ไคเฟิง  ลั่วหยาง  ผิงติ่งชาน  อานหยาง  เฮ่อปี้  ซินเซียง  เจียวจั้ว  ผูหยาง  สฺวี่ชาง  ลั่วเหอ  ซันเหมินเสีย  หนานหยาง  ชางชิว  ซิ่นหยาง  โจวโข่ว  จู้หม่าเตี้ยน  |  |
| นครกิ่งจังหวัด |  จี้ยฺเหวียน  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  IdRef
จานดาวเทียม

จานดาวเทียม หรือจานรับสัญญาณดาวเทียมหมายถึง สายอากาศชนิดหนึ่งซึ่งออกแบบเฉพาะเพื่อให้เหมาะสมกับการรับสัญญาณจากดาวเทียม ที่ลอยอยู่ในอวกาศและส่งสัญญาณกลับลงมายังพื้นโลก โดยทั่วไปมักมีรูปทรงเป็นรูปจานโค้งแบบพาราโบลา เพื่อให้เกิดการรวมและสะท้อนสัญญาณอย่างมีประสิทธิภาพ พื้นผิวสำหรับของจานรับสัญญาณสามารถเป็นได้ทั้งพื้นผิวแบบทึบ และพื้นผิวแบบโปร่ง ซึ่งพื้นผิวแบบทึบลมจะไม่สามารถผ่านได้จึงต้านลมมากกว่าแบบโปร่ง
ขนาดของจานรับสัญญาณดาวเทียมขึ้นอยู่กับปัจจัยที่สำคัญสองประการ
ขนาดของสัญญาณที่รับมาจากดาวเทียม
ขนาดของสัญญาณรบกวน
ถ้าอัตราส่วนระหว่างสัญญาณจากดาวเทียมกับสัญญาณรบกวนมีค่ามากเท่าใด ขนาดของจานก็จะเล็กมากเท่านั้น สัญญาณรบกวนมีที่มาได้ 3 ทางหลัก ๆ คือ
สัญญาณจากฟากฟ้า
สัญญาณจากพื้นโลกที่มาจากธรรมชาติ
สัญญาณจากพื้นโลกที่มิใช่จากธรรมชาติ (เกิดจากมนุษย์)
โดยปกติแล้วกำลังสัญญาณจากดาวเทียมจะมีค่าต่ำมาก จึงต้องได้รับการขยายสัญญาณจากอุปกรณ์ที่เรียกว่า แอลเอ็นบี (LNB)
ซึ่งปัจจุบันในประเทศไทยมีจานดาวเทียมหลากหลายยี่ห้อ เช่น ไทยแซท ไอเดียแซท เคเอสทีวี พีเอสไอ ไอพีเอ็ม ดีทีวี จีเอ็มเอ็มแซท  ลีโอเทค คิวแซท ทรูวิชั่น ซีทีเอช ฯลฯ ซึ่งมีทั้งแบบ Free To Air และแบบบอกรับสมาชิก
ระบบจานรับสัญญาณดาวเทียม (ข้อมูลเบื้องต้นประวัติจานดาวเทียม จานดาวเทียม[ลิงก์เสีย]) > จานดาวเทียมแบบฟิกซ์ (รับดาวเทียมดวงเดียว)

จานดาวเทียมระบบ KU-Band
จานดาวเทียมระบบ C-Band
จานดาวเทียมระบบ C/KU-Band
ระบบจานรับสัญญาณดาวเทียม (ข้อมูลเบื้องต้นประวัติจานดาวเทียม จานดาวเทียม[ลิงก์เสีย]) > จานดาวเทียมแบบมูฟ (รับดาวเทียมได้หลายดวง)

จานดาวเทียมแบบมูฟ ระบบ C-Band
จานดาวเทียมแบบมูฟ ระบบ C/KU-Band
จานดาวเทียมระบบ C-Band

จานดาวเทียมลักษณะโปร่งคล้ายตะแกรงอะลูมิเนียมชุบดำหรือที่เรียกว่าจานดำ C-Bandจะส่งคลื่นความถี่กลับมายังโลกอยู่ในช่วงความถี่ 3.4 - 4.2 GHz ซึ่งจะมีฟุตปริ้นท์ ที่มีขนาดกว้าง ครอบคลุมพื้นที่ การให้บริการได้หลายประเทศ เช่น ของดาวเทียมไทยคม 2/5 พื้นที่ให้บริการ คือทวีปเอเซีย และยุโรปบางส่วน
ข้อดี
การเพิ่มจุดรับชมสามารถทำได้ง่ายเนื่องจากรีซีฟเวอร์ระบบราคาไม่แพง
ติดตั้งครั้งเดียวจบไม่มีค่าใช้จ่ายรายเดือน เพราะเป็นช่องฟรีทีวี
ข้อเสีย
ขนาดใหญ่ใช้พื้นที่ในการติดตั้ง
จานดาวเทียมระบบ KU-Band

จานสี KU-Band ก็คือ จานดาวเทียมอีกชนิดหนึ่งที่มีลักษณะทึบ โดยจะมีขนาดตั้งแต่ 35 cm., 60 cm. และ 75 cm.จะส่งคลื่นความถี่ 10 - 12 GHz สูงกว่าความถี่ C-Band สัญญาณที่ส่งจะครอบคลุมพื้นที่ได้น้อย จึงเหมาะสำหรับการส่งสัญญาณเฉพาะภายในประเทศ
ข้อดี
มีขนาดเล็กติดตั้งง่ายใช้พื้นที่ติดตั้งน้อย
รายการช่องจะมีมาก และจะมีการผลิตช่องรายการเพิ่มอยู่ตลอดเวลา
การเคลื่อนย้ายจารดาวเทียมทำได้ง่าย
ข้อเสีย
ไม่สามารถรับชมรายการได้ในขณะที่ฝนตกหนักหรือขณะที่ท้องฟ้าครื้มมากๆ
ความแตกต่างระหว่าง C-Band กับ KU-Band

สัญญาณที่ส่งลงมา จากดาวเทียมที่สามารถรับในประเทศไทย ปัจจุบัน จะมีอยู่ 2 ระบบ คือ ระบบ C-Band และ KU-Band
ระบบ C-Band จะส่งคลื่นความถี่กลับมายังโลกในช่วงความถี่ 3.4-4.2 GHz แบบนี้จะมีฟุตปริ้นกว้างสามารถส่งสัญญาณครอบคลุมพื้นที่ได้หลายประเทศ ซึ่งสัญญาณดาวเทียมที่รับได้ จากต่างประเทศ ส่วนใหญ่จะเป็นระบบนี้ แต่เนื่องจากสัญญาณครอบคลุมพื้นที่กว้าง ความเข้มสัญญาณจะต่ำ จึงต้องใช้จานขนาด 4-10 ฟุต รับสัญญาณ ภาพจึงจะชัด (รายการส่วนใหญ่เป็นฟรีทีวีของแต่ละประเทศ และส่วนมากสามารถรับชมได้โดยไม่มีค่าใช้จ่ายรายเดือน )
ระบบ KU-Band จะส่งคลื่นความถี่กลับมายังโลกในช่วงความถี่ 10-12 GHz สัญญาณที่ส่งครอบคลุมพื้นที่ได้น้อย ใช้กับการส่งสัญญาณภายในประเทศ ส่วนใหญ่ใช้กับระบบการให้บริการ เคเบิลทีวี ภายในประเทศ ความเข้มสัญญาณจะสูง จึงใช้จานขนาดเล็ก 35-75 ซม. เช่น UBC (การรับทีวีผ่านดาวเทียมในระบบ KU-Band ส่วนใหญ่ต้องสมัครสมาชิกจึงจะรับชมได้)
ความเข้มของสัญญาณในการส่ง C-Band จะเบากว่า Ku-Band เป็นเหตุผลในทางเทคนิค ตามข้อที่ 2
พื้นที่ครอบคลุมของสัญญาณ ( Beam Coverage Area) ระบบ C-Band จะใช้งานเพื่อให้ครอบคลุมพื้นที่รับสัญญาณได้กว้างขวางทั่วทั้งทวีป แต่ระบบ Ku-Band จะใช้เพื่อครอบคลุมพื้นที่เฉพาะในประเทศ ในทางเทคนิคต้องส่งสัญญาณ C-Band ให้มีความเข้มของสัญญาณน้อยกว่า Ku-Band เพื่อไม่ให้เกิดการรบกวนกันได้
ลักษณะของใบจานรับสัญญาณ C-Band จะเป็นตะแกรงโปร่ง หรือทึบ ทรงกลม ขึ้นรูปพาราโบลิค ขนาดทั่วไปเส้นผ่าศูนย์กลาง 4.5 - 10 ฟุต ส่วน Ku-Band จะเป็นจานทึบ Offset รูปไข่ ขนาด 0.35 - 1.80 เมตร
ขนาดของจานรับสัญญาณดาวเทียม จากเหตุผลข้อที่ 1 ทำให้ระบบ Ku-Band สามารถใช้ใบจานขนาดเล็กกว่า C-Band ค่อนข้างมาก ตัวอย่างเช่น UBC จะใช้ใบจาน offset ขนาด 35 - 75 ซม. ก็สามารถรับสัญญาณได้ดี ในขณะที่ระบบ C-Band ต้องใช้จานขนาดใหญ่กว่าถึง 2-3 เท่า เพื่อให้รับสัญญาณได้ดี
ลักษณะของแผ่นสะท้อนของใบจาน ระบบ Ku-Band จะเป็นโลหะแผ่นเรียบจะเป็นอลูมีเนียม หรือ เหล็กชุบสี ในขณะที่ C-Band ส่วนใหญ่จะเป็นตะแกรงปั้มเป็นรูเล็กๆ จาน C-Band จานแบบทึบมีให้เห็นบ้างแต่น้อยมาก และไม่เป็นที่นิยม เนื่องจากน้ำหนักมาก และต้านลม แล้วถ้าหากว่า จะใช้จานแบบ C-Band รับสัญญาณระบบ Ku-Band ได้หรือไม่
ตอบว่าได้แต่ในทางกลับกันจะเอาจาน Ku-Band มารับสัญญาณ C-Band ไม่ได้ นอกจากจะใช้จานขนาดใหญ่จริง ๆ
หัวรับสัญญาณ ซึ่งในทางเทคนิคเรียกว่า LNBF (Low Noise Block Down Frequency) เป็นตัวแปลงสัญญาณความถี่สูงให้ตำลงมาจนเหมาะสมกับภาครับของเครื่องรับสัญญาณ (Receiver) ซึ่งระบบ C-band จะรองรับความถี่ 3.4-4.2 GHz ในขณะที่ Ku-Band รองรับความถี่ 10-12 GHz จึงใช้แทนกันไม่ได้ อาจมีบางรุ่นที่ทำแบบ 2 in 1 คือ เอาหัว 2 ระบบบรรจุไว้ใน Case เดียวกัน
เครื่องรับสัญญาณ (Receiver) โดยทั่วไปไม่แตกต่างกันนอกจากผู้ผลิตจะเจตนาให้ตัวเครื่องรับได้เฉพาะระบบ เช่น เครื่องรับสัญญาณของ UBC จะไม่สามรถนำมาใช้รับสัญญาณระบบ C-Band ได้ โดยทั่วไปเครื่องรับสามารถรับสัญญาณได้ทั้ง 2 ระบบ เพียงตั้งค่า LNBF ให้ถูกต้องเท่านั้นเอง
ข้อควรรู้เพิ่มเติม คือ ระบบ Ku-Band เป็นระบบที่ส่งสัญญาณด้วยความถี่สูง ซึ่งจะมีปัญหาการรับสัญญาณในขณะฝนตกหนัก การเพิ่มขนาดใบจานอาจช่วยได้บ้างแต่ถ้าฝนตกหนัก เมฆหนาทึบ จะรับสัญญาณไม่ได้ ในขณะที่ C-Band จะเหนือกว่าตรงที่ไม่มีปัญหาขณะฝนตก
เกิดวังปารุสก์

| --- | --- |
เกิดวังปารุสก์ ฉบับสมบูรณ์ จัดพิมพ์โดยสำนักพิมพ์ริเวอร์บุ๊คส์
ผู้ประพันธ์: พระเจ้าวรวงศ์เธอ พระองค์เจ้าจุลจักรพงษ์
ประเทศ: ไทย
ภาษา: ไทย
หัวเรื่อง: อัตชีวประวัติ
สำนักพิมพ์: สำนักพิมพ์อุดม (พิมพ์ครั้งแรก เล่มที่ 1)
วันที่พิมพ์: พ.ศ. 2493
ชนิดสื่อ: สิ่งพิมพ์
เกิดวังปารุสก์ เป็นงานทรงนิพนธ์ใน พระเจ้าวรวงศ์เธอ พระองค์เจ้าจุลจักรพงษ์ เป็นหนังสืออัตชีวประวัติของพระองค์ มีเนื้อหาที่สอดแทรกเกร็ดประวัติศาสตร์ตลอดจนขนบธรรมเนียมประเพณีต่าง ทรงเล่าถึงสภาพชีวิตภายในราชสำนักตั้งแต่ พ.ศ. 2450-2492 ซึ่งเป็นเรื่องเกี่ยวกับการเมืองไทยในปลายรัชสมัยพระบาทสมเด็จพระจุลจอมเกล้าเจ้าอยู่หัว จนถึงรัชสมัยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รวมทั้งกล่าวถึงสภาพภูมิประเทศ การศึกษาและพระศาสนา นอกจากนี้ยังได้รวบรวมเรื่องราวเกี่ยวกับพระราชวงศ์ของประเทศอังกฤษ ตลอดจนพระราชพิธี พระราชวงศ์และประเพณีต่าง ๆ ของประเทศอื่น ๆ ในทวีปยุโรปและที่สำคัญยิ่งคือ การเป็นผู้จัดการแข่งรถ ซึ่งสร้างชื่อเสียงและเกียรติยศมาสู่ประเทศไทย
เกิดวังปารุสก์ ยังทำยอดจำหน่ายติดอันดับขายดีหรือ "เบสท์เซลเลอร์" มียอดจำหน่ายนับหมื่นเล่ม ยังเป็นที่รู้จักกันดีในหมู่ชาวต่างชาติในภาคภาษาอังกฤษว่า Brought Up in England ที่แปลว่า "เติบโตในอังกฤษ"
เรื่องดังกล่าว ผู้นิพนธ์ยังได้ระบายความคับแค้นใจส่วนพระองค์หลายประการในฐานะที่พ่อเป็นเจ้าฟ้าและมีหม่อมแม่เป็นแหม่ม นอกจากขายดีแล้ว ยังสร้างเสียงวิพากษ์วิจารณ์อย่างรวดเร็วและปริศนา ถึงขนาดมีผู้ถกกันว่า ที่แต่งขึ้นมา บ้างก็ว่า เป็นการทวงวังปารุสก์ จึงใช้ชื่อว่า เกิดวังปารุสก์  แต่ไม่ใช่เช่นนั้น เพราะผู้ประพันธ์กล่าวว่า "วังปารุสก์เป็นศูนย์กลางอันสำคัญของรัฐบาลในสมัยเปลี่ยนแปลงการปกครอง พ.ศ. 2475 และต่อมาน่าจะมีคนรู้จักวังมากกว่ารู้จักข้าพเจ้า จึงเห็นว่า วังปารุสก์ จะสะดุดใจคน"
ในการพิมพ์ครั้งที่ 1 ประกอบด้วย
เล่ม 1 สมัยสมบูรณาญาสิทธิราชย์ พิมพ์ครั้งที่ 1 สนพ.อุดม พ.ศ. 2493
เล่ม 2 สมัยประชาธิปไตย พิมพ์ครั้งที่ 1 สนพ.อุดม พ.ศ. 2494
เล่ม 3 สมัยยุทธภัย พิมพ์ครั้งที่ 1 สนพ.อุดม พ.ศ. 2496
เล่ม 4 ภาคผนวก อักษรานุกรม ของ เกิดวังปารุสก์เล่ม 1 สมัยสมบูรณาญาสิทธิราชย์ พิมพ์ พ.ศ. 2517
ปีอธิกสุรทิน

ปีอธิกสุรทิน [อะ-ทิก-กะ-สุ-ระ-ทิน] (อธิก (เกิน) + สุร (พระอาทิตย์) + ทิน (วัน); จากภาษาบาลี อธิกสูรทิน (อธิก + สูร + ทิน), รัสสะ "สระอู" ให้สั้นลงเป็น "สระอุ") (อังกฤษ: leap year) เป็นปีที่มีการเพิ่มหนึ่งวัน (หรือหนึ่งเดือนในกรณีของปฏิทินสุริยจันทรคติ) เพื่อให้ปีปฏิทินสอดคล้องกับปีดาราศาสตร์หรือปีฤดูกาล เพราะฤดูกาลและเหตุการณ์ทางดาราศาสตร์มิได้เกิดซ้ำในจำนวนเต็มวัน ปฏิทินซึ่งมีจำนวนวันในแต่ละปีเท่าเดิมจึงต้องเลื่อนให้ตรงกับเหตุการณ์ที่ปฏิทินควรจะติดตามเมื่อเวลาผ่านไป โดยการแทรกวันหรือเดือนเพิ่มเข้าไปในปีนั้น การเลื่อนจึงสามารถทำให้ถูกต้องได้ ปีที่มิใช่ปีอธิกสุรทิน เรียกว่า ปีปกติสุรทิน (common year)
ตัวอย่างเช่น ในปฏิทินเกรโกเรียน (ปฏิทินสุริยคติสามัญ) เดือนกุมภาพันธ์ในปีอธิกสุรทินมี 29 วัน แทนที่จะมี 28 วันตามปกติ ดังนั้น ปีดังกล่าวจึงมี 366 วัน แทนที่จะมี 365 วันตามปกติ คล้ายกัน ในปฏิทินฮีบรู (ปฏิทินสุริยจันทรคติ) เดือนจันทรคติที่ 13 มีการเพิ่มเจ็ดครั้งทุก 19 ปี เข้าไปในเดือนจันทรคติสิบสองเดือนในปีปกติสุรทินเพื่อให้ปีปฏิทินไม่คาดเคลื่อนจากฤดูกาลเร็วเกินไป
ปฏิทินเกรโกเรียน

ในปฏิทินเกรโกเรียน ปฏิทินมาตรฐานปัจจุบันในส่วนใหญ่ของโลก ปีอธิกสุรทิน หมายถึง ปีที่หารด้วย 4 ลงตัวเป็นส่วนมาก ในปีอธิกสุรทินแต่ละปีนั้น เดือนกุมภาพันธ์มี 29 วัน แทนที่จะมี 28 วัน การเพิ่มวันเข้าไปในปฏิทินทุกสี่ปีเพื่อชดเชยตามข้อเท็จจริงที่ว่าระยะเวลา 365 วันนั้นสั้นกว่าปีสุริยคติเกือบ 1/4 วัน หรือ 6 ชั่วโมง
ข้อยกเว้นบางประการต่อกฎนี้มีว่า เนื่องจากระยะเวลาของปีสุริยคติน้อยกว่า 365.25 วันเล็กน้อย จึงกำหนดให้ปีที่หารด้วย 100 ลงตัวมิใช่ปีอธิกสุรทิน แต่ยกเว้นปีที่หารด้วย 400 ลงตัว ตัวอย่างเช่น ค.ศ. 1600 และ 2000 เป็นปีอธิกสุรทิน แต่ ค.ศ. 1700, 1800 และ 1900 ไม่ใช่ ดังนั้น ในระยะเวลาสองสหัสวรรษ จะมีปีอธิกสุรทิน 485 ปี โดยกฎนี้ จำนวนวันเฉลี่ยของแต่ละปีจะเท่ากับ 365 + 1/4 − 1/100 + 1/400 = 365.2425 หรือเท่ากับ 365 วัน 5 ชั่วโมง 49 นาที 12 วินาที ปฏิทินเกรโกเรียนถูกออกแบบมาเพื่อรักษาวสันตวิษุวัตให้ตรงหรือใกล้เคียงกับวันที่ 21 มีนาคม ซึ่งเป็นวันอีสเตอร์ (ซึ่งเฉลิมฉลองในวันอาทิตย์หลังคืนจันทร์เพ็ญซึ่งตรงกับหรือหลังวันที่ 21 มีนาคม) ปีวสันตวิษุวัตนั้นมีประมาณ 365.242374 วัน (และกำลังเพิ่มขึ้นทีละน้อย)
ปฏิทินเกรโกเรียน > อธิกวาร

บทความหลัก: 29 กุมภาพันธ์
วันที่ 29 กุมภาพันธ์เป็นวันที่ซึ่งปกติมีทุกสี่ปี และเรียกว่า อธิกวาร (leap day) วันนี้เพิ่มเข้าไปในปฏิทินในปีอธิกสุรทินเพื่อเป็นมาตรการแก้ไขวันที่ให้ถูกต้อง เพราะโลกไม่ได้โคจรรอบดวงอาทิตย์ 365 วันพอดี
ปฏิทินจูเลียน

ปฏิทินจูเลียนเพิ่มวันพิเศษเข้าในเดือนกุมภาพันธ์ในปีซึ่งหารด้วย 4 ลงตัว